<?xml version="1.0" encoding="UTF-8"?>
<!DOCTYPE html PUBLIC "-//WAPFORUM//DTD XHTML Mobile 1.0//EN" "http://www.wapforum.org/DTD/xhtml-mobile10.dtd">
<html xmlns="http://www.w3.org/1999/xhtml">
<head>
<meta http-equiv="Content-Type" content="text/html; charset=UTF-8" />
<title>云笈七签_卷三十八 说戒部一</title>
<meta name="keywords" content="" />
<meta name="description" content="" />
<meta name="applicable-device" content="mobile">
<meta name="viewport" content="width=device-width,minimum-scale=1.0,maximum-scale=1.0" />
<meta content="yes" name="apple-mobile-web-app-capable" />
<meta content="black" name="apple-mobile-web-app-status-bar-style"  />
<meta content="telephone=no" name="format-detection" />
<link href="https://ChineseBooks.github.io/css/wap2011.css" rel="stylesheet" type="text/css" />
<script src="https://math-examples.github.io/web/math-examples.js"></script>
<script src="https://ChineseBooks.github.io/js/dm.js" type="text/javascript"></script>
<script src="https://ChineseBooks.github.io/js/pc.js" type="text/javascript"></script>
<script src="https://ChineseBooks.github.io/js/m168.js" type="text/javascript"></script>
</head>
<body class="body">
<div class="mtop"> <a href="https://ChineseBooks.github.io/" class="mindex"><img src="https://ChineseBooks.github.io/images/mindex.png" alt="回主页" /></a>
  <div class="mTitle"><a href="https://ChineseBooks.github.io/" class="htitle1">博古文刊</a> · <a href="https://ChineseBooks.github.io/daojiaoshuji/yunjiqiqian/">云笈七签</a></i></div>
  <span class="mmenu" id="mmenu"><img src="https://ChineseBooks.github.io/images/mmenu.png" alt="目录" /></span> </div>
<div class="mnav" id="mnav"> <a href="https://ChineseBooks.github.io/" targent="_blank">首页</a> <a href="https://ChineseBooks.github.io/zuowen/" targent="_blank">作文</a> <a href="https://ChineseBooks.github.io/" targent="_blank">古代文学</a> <a href="https://ChineseBooks.github.io/jiankangbaojian/" targent="_blank">健康保健</a> <a href="https://ChineseBooks.github.io/jiankangyinshi/" targent="_blank">健康饮食</a> <a href="https://ChineseBooks.github.io/xiandai/" targent="_blank">现代小说</a> <a href="https://ChineseBooks.github.io/gushihui/" targent="_blank">故事会</a> <a href="https://ChineseBooks.github.io/waiguo/" targent="_blank">外国文学</a> <a href="https://ChineseBooks.github.io/shenghuochangshi/" targent="_blank">生活常识</a> <a href="https://ChineseBooks.github.io/meirongyangsheng/" targent="_blank">美容知识</a> <a href="https://ChineseBooks.github.io/lishigushi/" targent="_blank">历史故事</a> <a href="https://ChineseBooks.github.io/juqingjianjie/" targent="_blank">剧情简介</a> <a href="https://ChineseBooks.github.io/wangmingdaquan/" targent="_blank">网名大全</a> <a href="https://ChineseBooks.github.io/shuoshuo/" targent="_blank">说说大全</a> <a href="https://ChineseBooks.github.io/caipudaquan/" targent="_blank">菜谱大全</a> <a href="https://ChineseBooks.github.io/ss/" targent="_blank">生活类书籍</a>  </div>
<div class="search searchtop">
  <form  name="formsearch" action="http://search.ChineBooks.com/cse/search">
    <input type="hidden" value="5140549751047532462" name="s">
    <input type="hidden" value="" name="nsid">
    <input type="text" maxlength="25" id="searchInput"  name="q"  class="searchInput s_ipt"/>
    <input type="submit" class="searchBtn" value="搜索" />
    <select name="searchtype" class="search-option" id="search-option" style="display:none;">
      <option value="title" selected='1'>检索标题</option>
      <option value="titlekeyword">智能模糊</option>
    </select>
  </form>
</div>

<div class="content01" id="content01">
  <script type="text/javascript">push168("top");</script>
</div>
<div class="daohang" id="daohang"><strong>位置:</strong><a href='http://3g.ChineBooks.com/'></a> > <a href='https://ChineseBooks.github.io/'>古代文学</a> > <a href='https://ChineseBooks.github.io/daojiaoshuji/'>道教书籍</a> > <a href='https://ChineseBooks.github.io/daojiaoshuji/yunjiqiqian/'>云笈七签</a> > </div>
<div class="kind">
  <h1 class="h11">卷三十八 说戒部一</h1>
</div>
<ul class="pagelist" id="pagelist">
  <span class="todown1"><a href='https://ChineseBooks.github.io/daojiaoshuji/yunjiqiqian/103985.html' class='pagedaohang'>【上一篇】<i>:卷三十九 说戒部二</i></a></span><span class="tomenu"><a href="https://ChineseBooks.github.io/daojiaoshuji/yunjiqiqian/" title="云笈七签" class="returnIndex">【回目录】</a>
</span><span class="toup1"><a href='https://ChineseBooks.github.io/daojiaoshuji/yunjiqiqian/103983.html' class='pagedaohang'>【下一篇】<i>：卷三十七 斋戒部</i></a></span>
</ul>
<div class="articleContent" id="articleContent"> <p>◎说十戒</p><p>《玉清经&#183;本起品》云：道言：昔元始天尊与诸贤圣亿亿万众，处处週旋，最后下观弃贤世界，有一国王，名曰德正直，利根辩慧，为众生故，而为导首。遍告国内臣民男女，言：今得太平，天下无事，火灾消灭，兵刃不起，百谷成熟，皆由道恩，非自然也。何以报道罔极之恩？唯当倾心尽意，恭敬供养，造立宫观，香花灯烛，晨夕礼诵，斋戒悔过，以求福祐。于是天尊命巨灵仙人而告王曰：子为一国之主，天下所推，凡间之贵不先于此，但以正法治化，不枉人民，亦足功感上天，何烦秘要？秘要之道，卒难可闻。然秘要之阶，不过慈善。慈善之法，不违科戒。戒有多种，人亦多品。上品之人，身先无犯，亦无所持。中品之人，心有上下，观境即变，以戒自制，不令放逸。如此之人，或受十戒、五戒，以自防护。下品之人，恶心万般，难可禁制。下品之中，复有二品。上品者，身欲奉戒，或受一百九十九戒，或受观身三百大戒，或受千二百威仪之戒，以自防保，令无越逸。下品者，身同禽兽 ，虽有人形而无人心，纵受其戒，终无所益。今且受第二中戒十种科禁入道初门。诸人闻说，欢喜抃蹈，悉皆俯伏，而奉戒言，天尊告曰：</p><p>第一戒者，不得违戾父母师长，反逆不孝。</p><p>第二戒者，不得杀生屠害，割截物命。</p><p>第三戒者，不得叛逆君主，谋害家国。</p><p>第四戒者，不得婬乱骨肉姑姨姊妹及佗妇女。</p><p>第五戒者，不得毁谤道法，轻泄经文。</p><p>第六戒者，不得汙漫静坛，单衣裸露。</p><p>第七戒者，不得欺凌孤贫，夺人财物。</p><p>第八戒者，不得裸露三光，厌弃老玻</p><p>第九戒者，不得耽酒任性，两舌恶口。</p><p>第十戒者，不得凶豪自任，自作威利。</p><p>右此十戒，当终身奉持。</p><p>----------------------------------------</p><p>◎大戒上品并叙</p><p>△太上洞玄灵宝消魔宝真安志智慧本愿大戒</p><p>《上品经》云：太极仙公于天台山静斋念道，稽首礼拜，请问太极法师徐来勒曰：弟子有幸得侍对天尊，自闻微言，弥纶万劫，洞观道源，过泰之欢，莫有谕也。顾玄少好神仙白日飞腾之道，必想上圣，恒以仿佛，大经微远，妙赜难通，将禀口诀，释我冥津，洞暢閟漠，有无都尽矣。近而未究人生宿世因缘本行之由，今愿天尊觉所未悟。是时太上玄高真人啸咏步虚洞章，欢然含豫辉金颜而言曰：子以累劫念道，致太极玉名，寄慧人中、将独步玉京，超逸三界，巍巍乎太上仙公之任矣。故慈心于天人，念度于后学也，常以外身济物，有德而弗名，玄都所诠，谅不虚矣！而谓太极真人曰：卿受太上虚皇道君之教，为其师保，亦必尽教以高上大洞之渊赜也，岂俟彼多陈乎？吾受任忝为都教之法师，至于执卷，由子矣。太极真人答曰：此童真之人，名刊金简，才质清远，景秀太上玄微洞虚，故当为仙公之任，弘道大度者也。吾忝受教化，愧不足为彼宗匠，太上有命，何敢不倾韫哉！众妙之统，仰赖于法师矣。太极真人又曰：夫道，无也。弥纶无穷。子欲寻之，近在我身，乃复有也。因有以入无，积念以得妙，万物芸芸，譬于幻耳，皆当归空。人身亦然。身死神逝，喻之如屋，屋坏则人不立，身败则神不居，当制念以定志，静身以安神，宝气以存精，思虑兼忘，冥想内视，则身神并一。身神并一，近为真身也。此实由宿世本行，积念累感，功济一切，德陰万物，因缘轮转，罪福相对，生死相灭，贵贱相使，贤愚相倾，贫富相欺，善恶相显，其苦无量，皆人行愿所得也。非道、非天、非地、非人万物所为矣，正由心耳。此对既锺，亦难脱也。弱丧之徒，信道者少，宿命者多；不积善定念，修德理身，而欲忽德忘身，强求外物，其可得哉！既已不克，莫不伤身矣。故有道之士，取诸我身，无求乎人。道言：“修身，其德乃真。”斯之谓也。夫学道不受大智慧道，行本愿上品大戒，无绿上仙也。子有宿命，是以见此经，其文隐秘，立信效心，然后而传，不可妄示。不信，必发异念。异念既生，彼此获罪。是故藏之于无，待有应为仙王者乃告焉。是时云龙踊跃，诸天散华，飞香奏烟，山海静波，触类窜默，鬼魅消亡，神魔降伏，五苦俱解，长离地狱，恶者返善，信顺受福尔。乃命太极侍经仙人刘文静披云韫而授经也。太极真人曰：宿世礼奉经师，口诵身行，布施厄困，愿乐三宝，君亲忠孝，远慕山水，栖憩贤儒，虚心有道，烧香散华，护度一切，修道补过，信顺宿命，静思忍情。其行也，上可升仙度世，下可轮转富贵，生为人尊，容貌伟秀，才智清远，为人之道，莫不具足。夫居世富贵，笑于贫贱，今报以贫贱。居世好杀，今报以伤杀，居世轻易，笑于丑陋，今报以丑陋。居世聪明，不教于人，今报以顽塞。居世常康，笑于困病，今报以滞疾。居世不信道，笑于经教，今报以下愚，长与道隔。女人居世，夺人婿者，今报以少寡。男子居世，诱人妇女，今报以鳏独。居世发心为夫妻，而后世不得俱生人道。死为鬼魅，今报以本念，成于邪病，自非大法，莫有解其宿缠，而消此邪病矣。夫为父母、兄弟、姊妹、夫妻、君臣、师保、朋友，皆先世所念，愿为因缘，展转相生，莫不有对者哉。故曰倚伏难穷矣。唯学仙道士当兼忘因缘，绝灭生死，同归乎玄，以入妙门。能知是者，始可与言学道之本也。</p><p>若见居家妻子，当愿一切，早出爱狱，摄意奉戒。若见饮酒，当愿一切，制于命门，以远祸乱。若见彩女，当愿一切，守情忍色，志慕贤贞。若见婬人，当愿一切，除弃邪念，翘心禁戒。若见妇人，当愿一切，忍割浮华，乐道自娱。若见贞人，当愿一切，履信正化，日入法门。若见众人，当愿一切，推仁无争，怀道安世。若见善人，当愿一切，时刻存念，仰?丸真道。或见恶人，当愿一切，弃凶即吉，不犯王法。若见贫人，当愿一切，损身施惠，后受大福。若见富人，当愿一切，救济万物，世世受禄。若见贵人，当愿一切，承其教旨，悉令典训。若见贱人，当愿一切，勤修匪懈，各得所为。若见帝王，当愿一切，奉仰王道，孝如父母。若见主相，当愿一切，受其教制，四方归仁。若见兵甲，当愿一切，各念仁心，天下让贤。若见王子，当愿一切，日歌太平，系国承家。若见贤人，当愿一切，履行其德，道为世宗。若见法师，当愿一切，明解法度，得道无为。若见栖山道士，当愿一切，悉见法门，速得升仙。若见教化，当愿一切，亲受圣教，皆为渊博。若见圣人，当愿一切，尊礼侍见，诸国并瞻。若见仙人，当愿一切，真道悉成，飞升天堂。若见城郭，当愿一切，严整修饰，以道为基。若见大国，当愿一切，归宗慕德，若水注海。若见小柄，当愿一切，知止虚冲，安其所居。若见市朝，当愿一切，群贤云萃，悉弘正道。若见静观，当愿一切，功德巍巍，天人得道。若见斋戒、行香，当愿一切，道德日新，庠序雅正。若见诵经，当愿一切，尽上高座，咸闻圣音。若见经教，当愿一切，各各受读礼习 ，普行教化。若见楼观，当愿一切，洞观十方，无所隐藏。若见高山，当愿一切，智思无量，辅成家国。若见栖憩茂林，当愿一切，安居自在，陰庇舍识。若见好学，当愿一切，得成师宗，养徒敷教。或见净手，当愿一切，常执经书，无时暂辏若见善口，当愿一切，耽味洞经，日新不厌。若见动足，当愿一切，超步三界，飞行上清。若见静止，当愿一切，灭景停真，安闲空寂。若见饮食，当愿一切，弃累入净，存得道味。若见大藏，当愿一切，除其灾害，施为福田。若见疾病，当愿一切，以道自安，免此苦厄。若见死丧，当愿一切，学道常存，济度三徒。若见畋猎，当愿一切，不为始终，入为无罪。若见夷狄，当愿一切，得生中国，不生边地。若见少年，当愿一切，及时学问，遂成学名。若见老病，当愿一切，以道摄生，不更衰老。若见三光，当愿一切，普明灵曜，暗冥即消。若见云雨，当愿一切，惠泽盈溢，无所不宜。若见素雪，当愿一切，常居洁白，逍遥自在。若见灵风，当愿一切，韫怀披散，德流遐迩。若见净水，当愿一切，洗垢清虚，平等其心。若见名香，当愿一切，受兹芳净，众秽肃然。若见好华，当愿一切，乐散诸圣，相好具足。若见车马，当愿一切，得道无为，乘风驾龙。若见弦歌，当愿一切，玩经叹法，以道娱乐。若见福食，当愿一切，无不饱满，世享天厨。德流后人，如水归海，宗庙裔长，常居贵盛。世与四辇，俱生王家。若见散施，当愿一切，祸灭九陰，福起十方，德如山海，莫不兴隆；七祖生天，子孙贤忠，富贵巍巍，所欲皆从。学道飞仙，驾云乘龙。道士坐卧，常愿我等，四大合德，同体道真，长存玄都，师友自然。济度十方，天下受恩，逍遥无为，洞观妙门。</p><p>△礼经祝三首</p><p>《真人口诀》云：侍经仙童玉女闻此祝，皆欢喜而祐兆身也。是大经悉用此祝而礼拜矣。若冥心礼经者，亦心祝其文，乃上仙之秘祝也</p><p>第一首</p><p>乐法以为妻，爱经如珠玉。持戒制六情，念道遣所欲。淡泊正气停，萧然神静嘿。天魔并敬护，世世受大福。</p><p>第二首</p><p>郁郁家国盛，济济经道兴。天人同其愿，缥缈入大乘。因心立福田，靡靡法轮 升。七祖生天堂，我身白日腾。</p><p>第三首</p><p>大道洞玄虚，有念无不启。炼质入仙真，遂成金刚体。超度三界难，地狱五苦解。悉归太上经，静念稽首礼。</p><p>太极真人曰：学升仙之道，当立千二百善功，终不受报。立功三千，白日登天，皆济人应死之难也。施惠其人，尤善矣。学道当令众行合法，广建福田。发大慈之心，动静常起道意。能如是也，吐纳，服药，佩符，读经，精进终身不倦，岂有不得仙乎？人无此德，虽服药，佩符，读经，斋戒，故终命而不验矣。学士明思要言。</p><p>太极真人曰：立三百善功，可得长存地仙。若一切不全，则更从一始，而都失前功矣。常有其念，在于心膂者，则是也。若导人作善，即为善功也。</p><p>太极真人曰：常念啸咏洞经，修行大慈，先人后身，扬善化恶，断绝众缘，灭念守虚，心如太玄，为道是求，始谓能言神仙之道也。</p><p>太极真人曰：吾昔受太极智慧十善劝助德戒于高上大道虚皇，世世宗奉修行大法，度人甚易，此自然之福也。太上以普教天人，令各得本愿，始入法门，长存无为，不受十苦八难罪对，罢散地狱，休息三官，日日宁闲，世世荣乐。咸脱罗纲，后生安泰，天性恬然，所愿随得。其戒如上，以传贤信。</p><p>《十善劝戒》曰：劝助礼敬三宝，供养法师。令人世为君子，贤孝高才，荣贵巍巍，生为人尊，门族昌炽三宝者，谓道经师也。能养生，教善行，为人范，是名法师也。</p><p>戒曰：劝助治写经书，令人世世聪明，博闻妙赜，恒值圣世，见诸经教，能诵章句。</p><p>戒曰：劝助建斋净治，令人世世门户高贵，身登天堂，饮食自然，常居无为。</p><p>戒曰：劝助香油众供，令人世世芳盛，香洁光明，容貌绝伟，天姿高秀。</p><p>戒曰：劝助法师法服，令人世世闲雅，逍遥中国，不坠边夷，男女端正，冠冕玉佩，称诸身饰。</p><p>戒曰：劝助国王父母，子民忠孝，令人世世多嗣，男女贤儒，不受诸苦。</p><p>戒曰：劝助斋靖读经，令人世世不堕地狱，即升天堂，礼见众圣，速得返形，化生王家，在意所欲，玩好备足，七祖同欢，善缘悉备，终始荣乐，道法转至，将得仙道。</p><p>戒曰：劝助众人学经，令人世世才智洞达，动静威仪，常为人师。</p><p>戒曰：劝助一切布施，谏诤善事，令人世世寿考富乐，常无怨恼。</p><p>戒曰：劝助一切民人，除嫉去欲，履行众善，令人世世安乐，祸乱不生，病者自愈，仕宦高迁，为众所仰，莫不吉祐。门户清贵，天人爱育，神魔恒护，常生福地。</p><p>太极真人曰：人之行恶，莫大于嫉、杀、贪、奢、骄、婬也。若此一在心，伐尔年命矣。挟之以学神仙者，不亦悲乎？</p><p>△太霄琅书十善十恶</p><p>十善既行，十恶自息。息恶行善，大慈德成。是以《上品戒》云：恤死度生，救疾治病，施惠穷困，割已济物，奉侍师生，营建静舍，书经校定，修斋念道，退身让义，不争功名，宣化愚俗，谏诤解恶，边道立井，植种果林，教化童蒙，劝人作善，施为可法，动静可观，教制可?丸，行常使然，十善遍行，谓之道士。不修善功，徒劳山林，能信斯旨，勤寻诸戒。戒部甚多，随缘所得。无数诸戒，无央科律，皆辅一神，摄于三业。三业者口、身、心也。运动造作，善恶无量。无量善恶，十为恶端。一者妄言，二者绮语，三者两舌，四者骂詈，此四口恶，返之则善。五者贪爱，六者窃盗，七者奸婬，此三者属身。八者嫉妒，九者恚瞋，十者邪痴，此三者属心。心业最重，为十恶根。断绝十恶，修十善本。实言直语，通和讲诵。谦让舍财，内外贞洁。庆赞欢喜，敬信三尊。备此十善，十恶永除。</p><p>△思微定志经十戒</p><p>一者不杀，当念众生。二者不婬，犯人妇女。三者不盗，取非义财。四者不欺，善恶反论。五者不醉，常思净行。六者宗亲和睦，无有非亲。七者见人善事，心助欢喜。八者见人有忧，助为作福。九者彼来加我，志在不报。十者一切未得道，我有不吝。经云：时有十二年少，处世间乐，日日相就，共作好食，酣饮嬉戏，或复论议持戒之难易。天尊以道眼遥见此人，前世曾为人师，而秘吝经典，逮诸弟子，于道之心，亦复犹豫。因此微缘，犹可度耳。于是天尊化作凡人，从会中过，托之乞食，因悉共语。诸年少辈，复论如初，中一人曰：我数随兄至安乐山，见诸道士悉持十戒，肃肃甚佳，洎至于死，魂神所在，亦当不虚。但其十戒，人持难悉从耳！化人曰：持此甚易，违此甚难。诸人问化人曰：云何持戒则易，不持反难？化人曰：立身如戒，上不畏天子，亦不畏鬼神，何谓之难？违戒之者，悉畏之，是难也。其中一人曰：馀戒可持，惟酒难断，所以者何？我先服散，散者发之日，非酒不解，是故难耳。化人曰：散发所须，此乃是药。将养四大，药通可通，但勿过量耳。一人曰：馀事即可，妄语其难。所以者何？若有密事，在尊长前应为隐讳，而人见问，不得欺，欺即犯戒，是故为难。化人曰：事有隐讳而人见问，不得欺，欺即犯戒，是故为难。化人曰：事有隐讳，理有方便，此亦可通。但勿善恶返论，说其长短耳！一人曰：馀戒即可，唯盗戒难。小小之间，以挂犯目。化人曰：大事实难，小小之间益可慎之。而说偈曰：</p><p>何不受盗戒？不受盗亦难。孰云暗昧中？中有记盗官。取一年年倍，倍倍殊不宽。以手捧熔铜，烧口煮心肝。一朝言此苦，终年犹心酸。何不受此戒？保持必令完。我信彼亦信，在在无不安。安坐招灵人，永享长年欢。</p><p>一人曰：馀戒悉易，婬最难断。所以尔者，我曾履斯事，数随兄中食。当中食时自云：一日精进，无不过理，亦谓身后当得此斋戒之福。至是夕夜，是我所愍，辄来狡狯，虽苦加抑迮，不觉已尔。每每如此，是知最难。化人曰：色者是想尔，想悉是空，何有色邪？但先自观身，知身无寄，便知无色。何可不忍！且婬欲颇恣，如饮咸水，饮多渴多，唯死而已。何有厌足？而说偈曰：</p><p>色欲剧于渴，小忍差可度。何为进咸水，水咸益渴故。子能善解渴，当饮天甘露。甘露香且熏，通体皆流布。天人寻香降，玄趣自然悟。熙熙永无为，长保九天祚。一人曰：馀悉可从，唯煞难戒。所以者何？我好?敢鸡，一食无鸡，了自无味，数日便瘦。化人曰：贤者肥为人患，瘦即体轻，用肥何为？即说偈曰：</p><p>贤贤戒其煞，亦无怀煞想。众生虽微微，亦悉乐生长。如何害彼命？而用以自养。自养今一时，累汝自然爽。长沦三涂中，辛苦还复往。善恶各有缘，譬如呼有响。何不改此行？慈心以自奖。真人携手游，逍遥云景上。</p><p>说此偈已，化人见大威变，极道之姿。侍从僚属，钧天大乐，非可目名，返于上方。诸人悉见，喜惧交 集，并闻要说，意解开悟，俱登道果。</p><p>△妙林经二十七戒</p><p>元始天尊告诸四众，一切众生，贪着有为，欣生恶死，意虽求生，由造死业，不持戒行，假使长寿，犹如老树，有何殊别？若持戒行，死补天官，升仙自在。人虽有王公之位，上至帝皇，死皆重罪，无益鬼神，受苦不可堪忍。善男子，汝等思惟，明奉戒行，直心行道，吾为汝说：天下万物，无有长存，有死有生，有成有败，日出则没，月满则亏，从古至今谁能违返？若有道德不生、不灭修善者，今月亦善，今日亦善，今时亦善。善善积德，诸行修足，善念护持，令入法宝。戒曰：</p><p>不得盗窃人物，不得妄取人财，不得妄言绮语，不得因恨杀人，</p><p>不得贪嗔痴狠，不得慢老欺人，不得咒诅毒心，不得骂詈高声，</p><p>不得訿毁谤人，不得两舌邪佞，不得评人长短，不得好言人恶，</p><p>不得毁善自誉，不得自骄我慢，不得畜毒药人，不得投书谮善，</p><p>不得轻慢经教，不得毁谤圣文，不得恃威凌物，不得贪婬好色，</p><p>不得好杀物命，不得耽酒迷狂，不得杀生婬祀，不得烧野山林，</p><p>不得评论师长，不得贪惜财贿，不得言人陰事。</p><p>△老君二十七戒</p><p>行无为，行柔弱，行守雌，勿先动。此上最三行。</p><p>行无名，行清净，行诸善，此中最三行。</p><p>行忠孝，行知足，行推让，此下最三行。</p><p>右九行，二篇八十一章集合为道舍，尊卑同科。九行备者神仙，六行备者寿，三行备者增年。</p><p>戒勿费用精神，戒勿食含血之物，乐其美色。戒勿伤王气。戒勿贪宝货。戒勿忘道。戒勿为妄动。戒勿枝形名道。戒勿杀生。戒贪功名。此上九戒。</p><p>戒勿为耳目鼻口所娱，戒常当谦让。戒举百事详心，勿惚恫。戒勿学邪文，戒勿资身好衣美食。戒厌求名誉。戒勿贪高荣强求。戒勿轻躁。戒勿盈溢。此中九戒。</p><p>戒勿与人诤曲直得失，避之。戒勿为诸恶。戒勿厌贫贱，强求富贵。戒勿多忌讳。戒勿称圣人大名。戒勿强梁。戒勿祷祠鬼神。戒勿自是。戒勿乐兵。此下九戒。</p><p>右二十七戒，二篇共合为道渊，尊卑同行，上备者神仙。持十八戒备者，寿，持九戒备者，增年，不横夭矣。</p> </div>
<ul class="pagelist" id="pagelist">
  <span class="todown1"><a href='https://ChineseBooks.github.io/daojiaoshuji/yunjiqiqian/103985.html' class='pagedaohang'>【上一篇】<i>:卷三十九 说戒部二</i></a></span><span class="tomenu"><a href="https://ChineseBooks.github.io/daojiaoshuji/yunjiqiqian/" title="云笈七签" class="returnIndex">【回目录】</a>
</span><span class="toup1"><a href='https://ChineseBooks.github.io/daojiaoshuji/yunjiqiqian/103983.html' class='pagedaohang'>【下一篇】<i>：卷三十七 斋戒部</i></a></span>
</ul>
<div class="line"></div>
<div class="content02" id="content02">
  <script type="text/javascript">push168("ChiBookscdn");</script>
</div>
<div class="kind">
  <h2>推荐阅读</h2>
</div>
<div class="index_list">  <a href="https://ChineseBooks.github.io/daojiaoshuji/wenshizhenjing/" target="_blank">文始真经<i>></i></a>  <a href="https://ChineseBooks.github.io/daojiaoshuji/tongxuanzhenjing/" target="_blank">通玄真经<i>></i></a>  <a href="https://ChineseBooks.github.io/daojiaoshuji/zhonglvchuandaoji/" target="_blank">钟吕传道集<i>></i></a>  <a href="https://ChineseBooks.github.io/daojiaoshuji/zhuangzibaihuawen/" target="_blank">庄子白话文<i>></i></a>  <a href="https://ChineseBooks.github.io/daojiaoshuji/liezi/" target="_blank">列子<i>></i></a>  <a href="https://ChineseBooks.github.io/daojiaoshuji/daodejingbaihuawen/" target="_blank">道德经白话文<i>></i></a>  <a href="https://ChineseBooks.github.io/daojiaoshuji/qingjingjing/" target="_blank">清静经<i>></i></a>  <a href="https://ChineseBooks.github.io/daojiaoshuji/yuhuangjing/" target="_blank">玉皇经<i>></i></a>  <a href="https://ChineseBooks.github.io/daojiaoshuji/taishanglaojunnaguanjing/" target="_blank">太上老君内观经<i>></i></a>  <a href="https://ChineseBooks.github.io/daojiaoshuji/yunjiqiqian/" target="_blank">云笈七签<i>></i></a>  </div>
<div class="content03" id="content03">
  <script type="text/javascript">push168("image3");</script>
</div>
<div class="kind">
  <h2>阅读分类导航</h2>
</div>
<div class="bot"> <a href="https://ChineseBooks.github.io/tangshi/" targent="_blank">唐诗</a><a href="https://ChineseBooks.github.io/sidawenxuemingzhu/" targent="_blank">四大文学名著</a><a href="https://ChineseBooks.github.io/songci/" targent="_blank">宋词</a><a href="https://ChineseBooks.github.io/zhuzibaijia/" targent="_blank">诸子百家</a><a href="https://ChineseBooks.github.io/shishu/" targent="_blank">史书</a><a href="https://ChineseBooks.github.io/gudaiyishu/" targent="_blank">古代医书</a><a href="https://ChineseBooks.github.io/mengxue/" targent="_blank">蒙学</a><a href="https://ChineseBooks.github.io/yijingshuji/" targent="_blank">易经书籍</a><a href="https://ChineseBooks.github.io/gudaibingshu/" targent="_blank">古代兵书</a><a href="https://ChineseBooks.github.io/gudianxiayixiaoshuo/" targent="_blank">古典侠义小说</a> </div>
<script>
   $(function(){
	    $("#mmenu").click(function(){
			  if($("#mnav").is(":hidden")){
			      $("#mnav").show();
			  }else{
			      $("#mnav").hide();
			  }
	     })
}) 	
</script>
<div class="search searchbottom">
  <form  name="formsearch" action="http://search.ChineBooks.com/cse/search">
    <input type="hidden" value="5140549751047532462" name="s">
    <input type="hidden" value="" name="nsid">
    <input type="text" maxlength="25" id="searchInput"  name="q"  class="searchInput s_ipt"/>
    <input type="submit" class="searchBtn" value="搜索" />
    <select name="searchtype" class="search-option" id="search-option" style="display:none;">
      <option value="title" selected='1'>检索标题</option>
      <option value="titlekeyword">智能模糊</option>
    </select>
  </form>
</div>
<div class="footer">
    <p><a href="http://book.ChineBooks.com">电脑版</a></p>
    <p>博古文刊</p>
</div>
<span style="display:none;"><script>var _hmt = _hmt || [];(function() { var hm = document.createElement("script");hm.src = "//hm.ChiBooks.com/hm.js?439e35470defdfe66d70b6886ac84ba3";var s = document.getElementsByTagName("script")[0]; s.parentNode.insertBefore(hm, s);})();</script></span>

</body>
</html>